Review 6 หุ้น มีโอกาสถูกนำเข้า/ตัดออกจากดัชนี SET50
Review 6 หุ้น มีโอกาสถูกนำเข้า/ตัดออกจากดัชนี SET50
4 พ.ย. 2558

บมจ. หลักทรัพย์ทรีนีตี้ ระบุในบทวิเคราะห์(4 พ.ย.) SET50 Index Review ฝ่ายวิเคราะห์ได้ทำการหุ้นที่มีโอกาสถูกนำเข้า/ตัดออกจากดัชนี SET50 รอบถัดไปโดยใช้ข้อมูลล่าสุดถึงวันที่ 2 พฤศจิกายน (ตลาดฯจะใช้ข้อมูลถึงวันที่ 30 พฤศจิกายน) พบว่าในรอบนี้มีแนวโน้มที่จะมีการเปลี่ยนแปลงหุ้นทั้งสิ้น 3 คู่บริษัทด้วยกัน กล่าวคือหุ้นที่มีแนวโน้มถูกนำเข้าได้แก่ TASCO, SUPER, STEC ส่วนหุ้นที่มีแนวโน้มถูกตัดออกได้แก่ RATCH, BMCL, THCOM 
ในรายของหุ้นที่ถูกนำเข้า มอง TASCO มีโอกาสสูงสุด เนื่องจาก ณ ขณะนี้มีมูลค่าตลาด (Market cap) เฉลี่ยนับตั้งแต่ต้นเดือนกันยายนที่ผ่านมาอยู่ในลำดับที่ 39 ของหุ้นทั้งหมดแล้ว และมูลค่าการซื้อขายก็ผ่านเกณฑ์ที่ตลาดฯกำหนดแล้วอีกด้วย
โดยหาก TASCO ถูกบรรจุเข้าสู่ SET50 ในรอบถัดไปจริงจะทำให้มีเม็ดเงินจาก Index Fund ไหลเข้าสู่ตัวหุ้นพอสมควร เนื่องจาก ณ ปัจจุบัน TASCO ไม่ได้เป็นทั้งสมาชิกของ SET50 และ SET100 แต่อย่างใด นอกจากนั้นเราคาดการณ์ว่า TASCO ยังมีลุ้นเป็นหนึ่งในหุ้นไทยที่อาจถูกคัดเลือกเข้าสู่ดัชนี MSCI Small cap ในการประกาศผลช่วงเช้าวันที่ 13 พฤศจิกายนนี้อีกด้วย แนะนำ “ซื้อเก็งกำไร” TASCO จากประเด็นดังกล่าว
 
 
รายงานฉบับนี้จัดทำขึ้นโดยข้อมูลเท่าที่ปรากฏและเชื่อว่าเป็นที่น่าเชื่อถือได้แต่ไม่ถือเป็นการยืนยันความถูกต้องและความสมบูรณ์ของข้อมูลนั้นๆและมีวัตถุประสงค์เพื่อใช้ประกอบการตัดสินใจของนักลงทุน โดยไม่ได้เป็นการชี้นำหรือชักชวนให้นักลงทุนทำการซื้อหรือขาย หลักทรัพย์ หรือตราสารทางการเงินใดๆ ที่ปรากฏในรายงาน